ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind atribuirea de teren pentru construirea unei locuințe proprietate personală, în condițiile Legii nr. 15/2003

Consiliul Local al comunei Valea Ierii întrunit în ședința ordinară din data de 23 noiembrie 2017,

Având în vedere prevederile art.1, art.2, art.3, art.4, art.5 si art.6 din Legea

nr. 15/2003, privind sprijinul acordat tinerilor pentru construirea unei locuinţe proprietate personală, republicată, cu modificările și completarile ulterioare,

Luând cunoștință de prevederile art. 5 dinHotararea nr. 896 din 29 iulie 2003 pentru aprobarea Normelor metodologice de aplicare a Legii nr. 15/2003 privind sprijinul acordat tinerilor pentru construirea unei locuinţe proprietate personală,

Ținând cont de raportul nr. 2701 din 16.11.2017, precum și raportul nr. 2699/16.11.2017 întocmit de comisia pentru identificarea si inventarierea terenurilor pentru punerea in aplicare a prevederilor Legii nr.15/ 2003, republicată, cu modificările ulterioare,

În baza prevederilor art. 36, alin. (1), alin.(2), litera c) și d), alin.(6), litera a), punctul 5 din Legea nr. 215/2001 privind administratia publica locala republicată, cu modificările și completările ulterioare,

În temeiul art. 45, alin (1) din Legea nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** Se aprobă atribuirea unui lot de teren în suprafață de 500 mp, situat în satul Valea Ierii, zona Soci, conform schiței anexate, pentru construirea unei locuinţe proprietate personală d-nei Bordea Marcela-Monica din comuna Valea Ierii, satul Plopi, nr.1.

**Art. 2**. Cu ducerea la îndeplinire a prezentei hotârâri se încredințează primarul comunei Valea Ierii.

Președinte de ședință, Contrasemnează:

Mircea Handru Secretar,

Nelia-Crenguța Mariș

**Nr.56 din 23.11.2017**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***